Diari Oficial de la Generalitat Valenciana


Sumari del DOGV 9433, del 22-09-2022 (2022/8278)

RESOLUCIÓ de 5 d'abril de 2022, del director general de Qualitat i Educació Ambiental, per la qual es formula declaració d'impacte ambiental del projecte de tractament de vehicles al final de la seua vida útil, al carrer del Roble, 19, polígon industrial El Melero, del terme municipal d'Utiel (València). Expedient: (2035743) 115/2021/AIA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9433

Data del DOGV
:   22-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8278


Data del document
:   05-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Utiel
    * impacte ambiental

RESOLUCIÓ de 5 d'abril de 2022, del director general de Qualitat i Educació Ambiental, per la qual es formula declaració d'impacte ambiental del projecte de tractament de vehicles al final de la seua vida útil, al carrer del Roble, 19, polígon industrial El Melero, del terme municipal d'Utiel (València). Expedient: (2035743) 115/2021/AIA. [2022/8278]  
  
«Declaració d'impacte ambiental  
Expedient: (2035743) 115/2021/AIA.  
Títol: centre autoritzat de tractament de vehicles al final de la seua vida útil.  
Promotor: José Vicente Ramón Gil.  
Òrgan substantiu: Ajuntament d'Utiel.  
Referència òrgan substantiu: 1977/2020.  
Localització: carrer del Roble, 19, PI el Melero, Utiel.  
  
Descripció del projecte  
José Vicente Ramón Gil promou un projecte de tractament de vehicles al final de la seua vida útil CAT/VFU/CV, al carrer del Roble, 19. PI el Melero, del terme municipal d'Utiel. La parcel·la, amb referència cadastral 1949282NW6697X5368GB, té 980 m² dels quals 793,35 m² estan edificats i la resta són dos patis, davanter i posterior. L'estructura i els murs de la nau són de formigó. El sòl de la nau és de ciment remolinat. La nau és diàfana a excepció de la zona de lavabos, vestuaris i oficines, que disposa d'entresolat.  
L'activitat que es pretén realitzar és la valorització de vehicles al final de la seua vida útil i s'estima una capacitat aproximada de tractament de 250 vehicles/any. Es tracta d'una activitat subjecta a autorització per l'òrgan competent en matèria de residus. Les operacions que es realitzaran seran la descontaminació del vehicle amb la retirada dels líquids i productes perillosos i el desmuntatge de totes les peces útils que puguen vendre's per a reutilitzar-se com a peces de recanvi. Les restes dels vehicles descontaminats les retirarà un gestor autoritzat.  
  
L'activitat es realitza exclusivament a l'interior de la nau. La instal·lació es divideix en zones en les quals es realitzen les diverses activitats.  
  
- Zona de recepció de vehicles, de 37,5 m², dotada de sòl impermeable i sistema de recollida de vessaments en cubeta estanca soterrada. La seua capacitat, segons plànols, és de 3 vehicles.  
- Zona de descontaminació, de 46,56 m², dotada de sòl impermeable i sistema de recollida de vessaments en cubeta estanca soterrada i d'un elevador de tisora, on s'extrauran tots els productes líquids del vehicle: combustible, olis, líquids hidràulics, líquids refrigerants i eixugaparabrises, fluids del sistema d'aire condicionat, etc., i els components sòlids perillosos: bateries, filtres, sabates de fre amb amiant, etc. En aquesta zona es procedirà al desmuntatge de tots els elements que puguen reutilitzar-se com a peces de recanvi. En la perifèria de la zona de descontaminació es trobaran les zones d'emmagatzematge de residus líquids, de residus sòlids i la zona d'emmagatzematge de pneumàtics.  
  
- 2 magatzems de vehicles descontaminats a l'espera de ser retirats, amb una superfície de 143,11 m².  
- Zones d'emmagatzematge de components destinats a la venda per a la seua reutilització, amb zona amb prestatgeries per a components lleugers i una altra per a components pesats o voluminosos.  
- Zones auxiliars: zones de serveis (oficina, vestuaris, lavabos), zona de bascula i zona de circulació.  
La maquinària que disposa la instal·lació és:  
- Bàscula.  
- Desmuntadora de pneumàtics.  
- Elevador de tisora, situat en la zona de descontaminació.  
- Recicladora de gas per a aparells d'aire condicionat.  
- Extractor per a ventilació del local.  
- Compressor.  
Les zones de recepció de vehicles i la de descontaminació estan dotades de sòl impermeable i sistema de recollida de vessaments en cubeta estanca soterrada. Per a a l'emmagatzematge de residus líquids disposarà com a mínim de depòsits adequats per a gasolina, gasoil, olis lubrificants, líquids hidràulics, refrigerant i fluids de l'aire condicionat. Per a l'emmagatzematge de components sòlids perillosos o contaminats disposarà de recipients adequats.  
L'activitat es realitza en horari diürn.  
Per a evitar vibracions, no es realitzaran ancoratges de maquinària amb òrgans mòbils sobre mitgeres confrontants, serà obligatori intercalar elements antivibradors adequats entre aquestes màquines i el seu lloc d'ancoratge, els conductes de fluids estaran aïllats per a evitar la transmissió de sorolls i vibracions i es limitarà la velocitat d'aigua per les canonades.  
  
Tramitació administrativa  
En data 10 de setembre de 2021, l'Ajuntament d'Utiel va donar trasllat a aquest òrgan ambiental de la sol·licitud d'avaluació d'impacte ambiental del projecte. En aquest ofici s'indica que es dirigeixen a aquest òrgan ambiental a l'efecte de tramitar l'avaluació ambiental del projecte i així mateix s'adjunta la documentació següent: ofici de remissió, instància impacte ambiental, instància signada pel sol·licitant, edicte, publicació BOP, certificat informe tècnic, cert. public. anunci tauler, diligència resultat informació pública, projecte, estudi d'impacte ambiental. A aquesta documentació s'afig el certificat de compatibilitat urbanística signat el 15 de juliol de 2020 i rebut el 22 de febrer de 2021.  
  
D'acord amb el certificat remés, l'òrgan substantiu va realitzar la informació pública de l'expedient mitjançant anunci en el Butlletí de la Província de València núm. 205, de data 26 d'octubre de 2020.  
  
Consideracions ambientals  
L'activitat es troba en un polígon industrial en una zona urbanitzada, qualificat com a industrial, d'acord amb el PGOU d'Utiel de 27 de gener de 1987, pla parcial del polígon de El Tollo i modificació núm. 16 de 20 de gener de 2014, per la qual cosa no és procedent realitzar un inventari ambiental exhaustiu. En estar aquest emplaçament completament urbanitzat i modificat respecte al seu estat natural inicial amb la finalitat d'acollir activitats de tipus industrial, hi ha una sèrie d'impactes que no s'estimen significatius (geologia, vegetació, fauna, etc.). No existeix cap activitat confrontant amb el risc d'incendi significatiu o que haja comunicat a l'interessat mesures específiques d'emergència exterior. Els terrenys es troben fora del nucli urbà d'Utiel, a una distància aproximada de 300 m de la zona poblada més pròxima. Està comunicat amb aquesta localitat mitjançant la carretera N-330 i CV-390.  
  
D'acord amb el PATRICOVA, no es troba dins d'una àrea amb el risc d'inundació. Els terrenys no es troben en cap espai natural integrat en la Xarxa Natura 2000 i no existeixen ni en aquests ni en la seua perifèria més pròxima espais naturals protegits.  
El promotor no ha presentat alternatives a la realització del projecte, però atés que aquest es desenvolupa en un polígon industrial complint els requisits de compatibilitat urbanística i que l'activitat està subjecta a legislació sectorial específica, es pot considerar que la ubicació respon a la disponibilitat d'una nau industrial adequada a les seues necessitats, amb un efecte sobre el medi ambient similar o menor a una altra alternativa, a excepció de l'alternativa zero.  
El proveïment d'aigua potable es realitzarà des de la xarxa de proveïment del polígon industrial. L'activitat comptarà amb subministrament elèctric des de la xarxa del polígon industrial en què s'emplaça. Les aigües residuals assimilables a domèstiques i les pluvials s'evacuaran per la xarxa de clavegueram.  
Tota l'activitat es realitza a l'interior i les instal·lacions i el procés estan dissenyats per a no interferir en l'entorn. D'acord amb el projecte, l'activitat no produeix emissions a l'atmosfera, ni gasos ni pólvores, a excepció dels gasos de fuita de vehicles impulsats amb motor tèrmic. La instal·lació disposa de maquinària per a l'extracció de gasos dels circuits d'aire condicionat (codi LER 16 05 04\*).  
D'acord amb els càlculs del nivell sonor transmés a l'exterior i l'informe tècnic municipal s'estima el compliment dels nivells establits en la Llei 7/2002, de 3 de desembre. L'activitat no disposa de maquinària susceptible de produir vibracions que es transmeten a l'exterior. L'activitat es realitza en un lloc tancat, per la qual cosa no constitueix una font de contaminació lumínica.  
Consideracions jurídiques  
Les instal·lacions per a tractament de vehicles al final de la seua vida útil estan subjectes a avaluació d'impacte ambiental ordinària, d'acord amb l'article 7.1 a de la Llei 21/2013, de 9 de desembre, en concordança amb l'annex I (grup 6.c.1) del Decret 162/1990, de 15 d'octubre, modificat per Decret 32/2006, de 10 de març. L'expedient ha observat els tràmits previstos en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions que li són aplicable.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot quant antecedeix, a proposta del Servei d'Avaluació d'Impacte Ambiental i amb el vistiplau del subdirector general del Canvi Climàtic i Qualitat Ambiental, fent ús de les atribucions que ostente, resolc:  
  
  
Primer  
Estimar acceptable, a efectes ambientals i sense perjudici de la prèvia obtenció de les autoritzacions sectorials que li siguen aplicable, el projecte de tractament de vehicles al final de la seua vida útil CAT/VFU/CV, promogut per José Vicente Ramón Gil, al carrer del Roble, 19, PI el Melero, Utiel, sempre que aquest es desenvolupe d'acord amb el que s'estableix en la legislació sectorial específica, l'estudi d'impacte ambiental, el projecte tècnic, i altra documentació obrant en l'expedient i de conformitat amb les condicions següents:  
  
- Respecte al llistat definitiu de residus admissibles, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
- En relació amb la manipulació de les peces que continguen gasos fluorats, s'adoptaran tots els requisits establits en el Reial decret 115/2017, de 17 de febrer, pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen i pel qual s'estableixen els requisits tècnics per a les instal·lacions que desenvolupen activitats que emeten gasos fluorats.  
- El personal que manipule vehicles elèctrics i/o híbrids ha d'estar capacitat per a manipular de manera segura aquests vehicles i els seus components.  
- Les accions incloses en el Programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
- En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
  
Segon  
Conforme amb el que es preveu en l'article 41 de la Llei 21/2013, de 9 de desembre:  
a. Ordenar la publicació d'aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
b. Aquesta declaració d'impacte ambiental no serà objecte de recurs sense perjudici dels quals, si és el cas, procedisquen en via administrativa i judicial davant de l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 5 d'abril de 2022.- El director general de Qualitat i Educació Ambiental: Joan Piquer Huerga.»